
 "అంటే వాళ్ళు మీకు భయపడుతున్నారన్నమాట. బయటనుండి పిస్టల్ పేల్చి లోపలికి వచ్చే లోపులో మనం బాంబు విసుర్తామని బెదిరిస్తున్నారు. మనం మతే నేను గాదు, మీరు. నేనెలాగో వాళ్ళ దృష్టిలో వున్నా లేకపోయినా ఒకటే. మీరు ఎక్స్ ప్లోజివ్స్ కి దూరంగా వున్నప్పుడు గమనించి మిమ్మల్ని షూట్ చేస్తే ఆ తరువాత నిస్సంకోచంగా వాళ్ళు లోపలికి వచ్చేయచ్చు. మనకసలు బాంబు పేల్చే ఉద్దేశమే లేదని, విషయం అంతవరకూ వస్తే హత్య చెయ్యకుండా మనం లొంగిపోతామనీ వాళ్ళకి తెలీకుండా వుండటమే మంచిది. వాళ్ళా భయంలో వున్నంత కాలం మనం వెంటిలేటర్ దగ్గర పెట్టిన అడ్డుని వాళ్లు తీసేసే సాహసం చెయ్యలేరు. మనకి ఏ మాత్రం కోపం వచ్చినా పిచ్చివాళ్ళలాగా ప్రవర్తిస్తామన్న భయం వాళ్ళలో కలిగించాలి. దానికోసమయినా మనం వెంటిలేటర్ కి అడ్డుపెట్టాలి. కొంచెం కష్టం అయినా తప్పదు". భార్గవకి అతడి లాజిక్, వివరించిన తీరూ బాగా నచ్చింది. అతడు వెంటిలేటర్ దగ్గరకు నడిచాడు. దూరంనుండి చూస్తున్న రవూఫ్ కి వెంటిలేటర్ లోంచి బయటకి వస్తున్న వెలుగు.... నెమ్మది నెమ్మదిగా క్షీణ మవటం మొదట కనిపించింది. తరువాత ఏదో అడ్డుగా వచ్చి, దాన్ని పూర్తిగా మూసేసింది.... కోపమూ, నిస్సహాయతా అతణ్ణి పెనవేసుకున్నాయి. "డామిట్" అనుకున్నాడు కసిగా. వెంటిలేటర్ కి అడ్డుపెట్టి క్రిందికి దిగిన తర్వాత భార్గవకి మరేంచేయాలో తోచలేదు. అంతా శూన్యంగానే తోచింది. శేఖరం కూడా ఆలోచనలో వున్నవాడిలానే కనబడ్డాడు. వాళ్ళిద్దరూ అలా ఖాళీగా, మౌనంగా వుండటం వసుమతికి అర్థంకాలేదు. ముఖ్యంగా భార్గవ! ఆమె భయపడుతూనే అతని దగ్గరకు వెళ్ళింది. "ఏమండీ!" అతడు తలతిప్పి చూశాడు. "ప్రార్థన ఒళ్ళు కాలిపోతుందండీ! అంతేకాదు, రక్తం..." ఆమె సందిగ్ధంగా ఆపుచేసింది. నాకు తెలుసన్నట్టు అతడు తల వూపాడు. అతడు ఆ క్షణం ప్రార్థన గురించి ఆలోచించడంలేదు. వసుమతి గురించి ఆలోచిస్తున్నాడు. వాలుగా పడుతున్న వెలుతురులో ఆమెని పరిశీలించి చూస్తే ఈ నాలుగు రోజుల్లో నిద్రాహారాలు లేక ఆమె ఎంత కృశించి పోయిందో స్పష్టంగా తెలుస్తూంది. ఈ అర్థరాత్రి రెండింటికి బయట చలిలో పోలీసుల మధ్య ఆమె వేచివుంది.... కేవలం తన కూతురి కోసం. ఒకసారి 'ఆమె వైపునుంచి' ఆలోచించటం మొదలుపెడితే- అతడికి ఆమెమీద అమితమైన జాలి కలిగింది. కానీ యిప్పుడిక దాన్ని ప్రకటించలేడు. ఇద్దరిమధ్యా సున్నితమయినదేదో తెగిపోయింది. ఇప్పట్లో అతుకుతుందా! ఏమో..... కాలమే చెప్పాలి. ప్రార్థన స్థితి గురించి ఆమెకు వివరించి చెప్పాల్సిన బాధ్యత తన మీద వుందనుకున్నాడు. ప్రార్థనమీద తనకి ఎంత హక్కు వుందో... ఆమెకీ అంత హక్కు వుందని ఆ క్షణమే అతడు మనస్ఫూర్తిగా నమ్మేడు. ఒక పక్క కూతుర్ని మరణశయ్య మీద పెట్టుకుని యీ వివరణంతా ఇవ్వటం హాస్యాస్పదమే అవుతుంది. కానీ, తమ కుటుంబ భవిష్యత్తుని నిర్ణయించే అత్యంత కీలకమైన, అపాయకరమయిన నిర్ణయాన్ని తీసుకోవలసిన బాధ్యత తమ యిద్దరిమీదా యీ క్షణం వుంది. దానికోసమయినా సరే అంతా వివరించి చెప్పాలి.... నెమ్మదిగా "వసుమతీ" అని పిల్చేడు. మొట్టమొదటిసారిగా అతడి నోటివెంట అలా తన పేరు వినిపించడంతో ఆమె సంభ్రమంగా తలెత్తి చూసింది. అతడి కళ్ళు ఆమెమీద నుంచి శూన్యంలోకి చూస్తున్నాయి. ఎటో చూస్తూ అతడు చెప్పుకుపోతున్నాడు. ".... మనిషికి ఈ ప్రపంచంలో (సాటి మనిషి తరువాత) అత్యంత ప్రమాదకరమైన శత్రువేమిటో తెలుసా వసుమతీ... వైరస్! మనిషి శరీరంలో ఒక భాగంగా కలిసిపోయే ఈ వైరస్ ను చంపటానికి మందులు లేవు. 'దాన్ని ఆహ్వానించి' సంధి చేసుకోవడమే!! మనిషి ఈ విషయాన్ని సరిగ్గా రెండు వందల సంవత్సరాల క్రితం కనుక్కున్నాడు. అప్పటినుంచే ప్రారంభమైంది.... "అమ్యూన్ థెరపీ" ఈ అర్థరాత్రి, మన కూతురు చావుబ్రతుకుల మధ్య వుండగా నేనిలా నీకు సైన్స్ చరిత్రనంతా వివరించి చెప్పటం అసంబద్ధంగా వుండొచ్చు. కానీ ఇప్పుడు మనం- అంటే నువ్వూ- నేనూ- కలిసి తీసుకోబోయే నిర్ణయం మన చిన్నారి ప్రార్థన భవిష్యత్తును నిర్ణయిస్తుంది. ఒకవేళ పొరపాటున ఏదయినా జరిగితే, ఇప్పుడీ నిర్ణయం తీసుకున్నందుకు మనం భవిష్యత్తులో ఎప్పుడూ మరి బాధపడకూడదు. అందుకే.... ఇప్పుడే కావల్సినంత వివరంగా ఆలోచించాలి". ఆమె మనసు కీడు శంకించింది. బెదురుతూ అతడివైపు చూసింది. అతడు ఆమెను పట్టించుకోకుండా చెప్పుకుపోతున్నాడు. ఇప్పుడు మనం కేన్సర్ అంటే ఎలా భయపడుతున్నామో, రెండు వందల సంవత్సరాల క్రితం ప్రజలు మశూచి అంటే అలా భయపడేవాడు. నల్లుల్ని చంపినట్టూ అ రోజుల్లో మశూచి మనుష్యుల్ని చంపింది. దాని పేరు చెపితేనే ప్రజలు గ్రామాల్ని వదిలి వలస వెళ్ళిపోయేవారు. ఇదంతా ఒకవైపు... ఆ రోజుల్లో మరో వ్యాధికూడా వుండేది, దాని పేరు- "కౌపాక్స్". ఇది పశువులకీ, అప్పుడప్పుడూ మనుషులకీ వచ్చేది. కానీ చిత్రమేమిటంటే కౌపాక్స్ వచ్చినవారికి స్మాల్ పాక్స్ (మశూచి) వచ్చేది కాదు. ప్రతివారూ తమకి కౌపాక్స్ వస్తే బాగుండును అని కోరుకునేవారు. కారణం, కౌపాక్స్ చాలా చిన్న జ్వరం. ఆటలమ్మలాగా ఇదికూడా మొహంమీద మచ్చల్ని వదిలివెళ్ళదు. చావు భయంలేదు. కానీ ఈ కౌపాక్స్ అందరినీ వరించేది కాదు. ఎక్కువగా పాలుపితికే స్త్రీలకే వచ్చేది.  1796లో జెన్నర్ అనే డాక్టర్ కి ఒక ఆలోచన స్ఫురించింది. కౌపాక్స్ రావటానికి కారణభూతమయిన వైరసే మనిషి శరీరాన్ని యుధ్ధానికి ఆయత్తం చేసి తిరిగి జీవితంలో మరెప్పుడూ భయంకరమైన మశూచి రాకుండా కాపాడుతుందేమో అని! అతడీ ప్రయోగం చేసి చూడాలనుకున్నాడు. దీనికి అతడు ఎన్నుకున్నది - ఎనిమిదేళ్ళ తన స్వంత కొడుకుని! చరిత్రలో నిల్చిపోయే మహోన్నతమైన త్యాగాన్ని చెయ్యటానికి అతడు నిశ్చయించుకున్నాడు. కౌపాక్స్ వ్యాధి వచ్చిన ఒక పాలుపితికే స్త్రీ పొంగునుంచి 'రసి' తీసి తన కొడుక్కి ఎక్కించాడు. అతడికి కొద్దిగా జ్వరంవచ్చి తగ్గిపోయింది. తడు మామూలుగానే వున్నాడు. రెండు నెలల తర్వాత ఈ పరీక్షలో అతి కీలకమైన పాత్ర వహించేరోజు వచ్చింది. మశూచిలో చావటానికి సిద్ధంగా వున్న ఓకే రోగి శరీరంనుంచి 'రసి' తీసి తన కొడుక్కి ఎక్కించాడు. మనుష్యులు దేన్ని చూసి భయభ్రాంతులై పారిపోతారో, ఆ అపాయాన్ని తనే స్వయంగా కొడుక్కి ఇంజెక్ట్ చేశాడు. బహుశా క్షణాలు యుగాలుగా అతడు రెండురోజులు గడిపి వుంటాడు! రెండు రాత్రులూ రెండు పగళ్ళూ గడిచాయి. ... కుర్రవాడు చావలేదు! మశూచి తాలూకు వైరస్ అతడినేమీ చేయలేదు!! మనుష్యజాతిని రక్షించే 'వాక్సిన్' కనుక్కోబడింది!!!

 "ante vaallu meeku bhayapadutunnarannamata. bayatanundi pistal pelchi lopaliki vache lopulo manam baambu visurtaamani bediristunnaru. manam mathe nenu gaadu, meeru. nenelaago vaalla drushtilo vunna lekapoyina okate. meeru ex plogives ki dooramgaa vunnappudu gamaninchi mimmalni shoot cheste aa taruvaata nissamkochamgaa vaallu lopaliki vacheyachu. manakasalu baambu pelche uddesame ledani, vishayam antavarakuu vaste hatya cheyyakunda manam longipotamani vaallaki telikunda vundatame manchidi. vaallaa bhayamlo vunnanta kaalam manam ventilator daggara pettina adduni vaallu teesese saahasam cheyyaleru. manaki e maatram kopam vachina picchivaallalaagaa pravartistaamanna bhayam vaallalo kaliginchaali. daanikosamayinaa manam ventilator ki addupettali. konchem kashtam aina tappadu". bhargavaki atadi lajic, vivarinchina teeruu baga nachindi. atadu ventilator daggaraku nadichaadu. dooramnundi chustunna rawuf ki ventilator lonchi bayataki vastunna velugu.... nemmadi nemmadigaa ksheena mavatam modata kanipinchindi. taruvaata edho addugaa vachi, daanni puurtigaa moosesindi.... kopamu, nissahayata atanni penavesukunnaayi. "damit" anukunnadu kasiga. ventilator ki addupetti krindiki digina tarvaata bhargavaki marencheyaalo thochaledu. antaa shoonyamgaane thochindi. sekharam kuudaa aalochanalo vunnavaadilaane kanabaddadu. vaalliddaruu alaa khaaliigaa, mounamgaa vundatam vasumatiki ardhamkaaledu. mukhyamgaa bhargava! aame bhayapadutune athani daggaraku vellindi. "emandi!" atadu talatippi chushadu. "praarthana ollu kaalipotundandii! antekaadu, raktam..." aame sandigdhamgaa aapuchesindi. naaku telusannattu atadu tala voopaadu. atadu aa kshanam praarthana gurinchi aalochinchadamledu. vasumati gurinchi aalochistunnadu. valuga padutunna veluturulo aameni pariseelinchi chuste ee naalugu rojullo nidraahaaraalu leka aame entha krusinchi poindo spashtamgaa telustuundi. ee ardharaathri rendintiki bayata chalilo polisula madhya aame vechivundi.... kevalam tana koothuri kosam. okasari 'aame vaipununchi' aalochinchatam modalupedithe- atadiki aamemeeda amitamaina jaali kaligindi. cony yippudika daanni prakatinchaledu. iddarimadhya sunnitamayinadedo tegipoyindi. ippatlo atukutunda! emo..... kaalame cheppali. praarthana sthiti gurinchi aameku vivarinchi cheppaalsina baadhyata tana meeda vundanukunnadu. praarthanameeda tanaki entha hakku vundo... aameki anta hakku vundani aa kshaname atadu manasphoorthigaa nammedu. oka pakka koothurni maranasayya meeda pettukuni yee vivaranantaa ivvatam hasyaspadame avutundi. cony, tama kutumba bhavishyattuni nirnayinche atyanta keelakamaina, apaayakaramayina nirnayaanni teesukovalasina baadhyata tama yiddarimeedaa yee kshanam vundi. daanikosamayinaa sare antaa vivarinchi cheppali.... nemmadigaa "vasumatii" ani pilchedu. mottamodatisaarigaa atadi notiventa alaa tana paeru vinipinchadamtho aame sambhramamgaa taletti chusindi. atadi kallu aamemeeda nunchi shoonyamloki chustunnayi. eto chustuu atadu cheppukupotunnadu. ".... manishiki ee prapanchamlo (saati manishi taruvaata) atyanta pramaadakaramaina satruvemito telusa vasumatii... virus! manishi sareeramlo oka bhagamga kalisipoye ee virus nu champataniki mandulu levu. 'daanni aahvaaninchi' sandhi chesukovadame!! manishi ee vishayaanni sarigga rendu vandala samvatsaraala kritam kanukkunnadu. appatinunche praarambhamaindi.... "amun therapy" ee ardharaathri, mana koothuru chaavubratukula madhya vundagaa nenila neeku sains charitrananta vivarinchi cheppatam asambaddhamgaa vundochu. cony ippudu manam- ante nuvvuu- nenuu- kalisi teesukoboye nirnayam mana chinnari praarthana bhavishyattunu nirnayistundi. okavela porapaatuna edayina jarigithe, ippudi nirnayam teesukunnanduku manam bhavishyattulo eppuduu mari badhapadakudadu. anduke.... ippude kaavalsinanta vivaramgaa aalochinchaali". aame manasu keedu sankinchindi. bedurutuu atadivaipu chusindi. atadu aamenu pattinchukokunda cheppukupotunnadu. ippudu manam canesar ante ela bhayapadutunnamo, rendu vandala samvatsaraala kritam prajalu masuchi ante alaa bhayapadevadu. nallulni champinattu a rojullo masuchi manushyulni champindi. daani paeru chepithene prajalu graamaalni vadili valasa vellipoyevaaru. idantaa okavaipu... aa rojullo maro vyadhikuda vundedi, daani paeru- "coupacs". idhi pasuvulakee, appudappuduu manushulakee vachedi. cony chitramemitante coupacs vachinavaariki smal packs (masuchi) vachedi kaadu. prativaaruu tamaki coupacs vaste bagundunu ani korukunevaaru. kaaranam, coupacs chala chinna jwaram. aatalammalaagaa idikuda mohammeeda machalni vadilivelladu. chaavu bhayamledu. cony ee coupacs andarinee varinchedi kaadu. ekkuvagaa paalupitike streelake vachedi.  1796loo jenner ane dactor ki oka aalochana sphurinchindi. coupacs raavataaniki kaaranabhootamayina vairase manishi sariiraanni yudhdhaaniki aayattam chesi tirigi jeevitamlo mareppuduu bhayankaramaina masuchi rakunda kapadutundemo ani! atadii prayogam chesi chudalanukunnadu. deeniki atadu ennukunnadi - enimidella tana swanta kodukuni! charitralo nilchipoye mahonnatamaina tyaagaanni cheyyataaniki atadu nischayinchukunnaadu. coupacs vyaadhi vachina oka paalupitike stree pongununchi 'rasi' teesi tana kodukki ekkinchaadu. atadiki koddigaa jwaramvachi taggipoyindi. tadu maamuulugaane vunnadu. rendu nelala tarvaata ee pareekshalo athi keelakamaina paatra vahincheroju vachindi. masuchilo chaavataaniki siddamgaa vunna oke rogi sareeramnunchi 'rasi' teesi tana kodukki ekkinchaadu. manushyulu denni chusi bhayabhraantulai paaripotaaro, aa apaayaanni tane swayamgaa kodukki inject cheshaadu. bahusa kshanaalu yugaluga atadu rendurojulu gadipi vuntaadu! rendu raatruluu rendu pagalluu gadichayi. ... kurravaadu chaavaledu! masuchi taaluuku virus atadinemi cheyaledu!! manushyajaatini rakshinche 'wacksin' kanukkobadindi!!!